**Hallgatói elégedettségmérés kiértékelése**

**2016.**

Sportszervező alapszak nappali tagozat

33 fő

1. A **szakon folyó oktatás színvonala** a válaszadó hallgatók jelentős része (81,8%) szerint megfelelő.

Oktatóink szakmailag felkészültek, a személyi feltételek területén szükségünk van még további Ph.D-s oktatók biztosítására az oktatás színvonalának emeléséhez.

A komfortosabb környezet elengedhetetlen a magasabb szintű oktatáshoz és munkavégzéshez. Fontosnak tartjuk rövid távon:

* a sportcsarnokban a kosárlabda pálya parkettaborításának felújítását,
* bordásfalak cseréjét,
* audio-vizuális eszközök korszerűsítése.

Hosszú távon:

* a sportcsarnok teljes felújítása és átalakítása,
* elavult sporteszközök cseréje,
* a kutatólabor fejlesztése, amely segítségével kutatáshoz szükséges mérések végezhetők a hallgatók bevonásával.

1. A hallgatók 40,6 %-a elégedett a **tantárgyi hálóval,** 25%-uk szerint túl magas az elmélet aránya, 21,9 % szerint túl sok felesleges tárgyat tartalmaz.

Ezen a problémán az új KKK alapján sikerült pozitív lépéseket tennünk a Sport- és rekreációszervező alapszak sportszervező szakirányon.

1. A **szakhoz kapcsolódó gyakorlati képzést** a hallgatók 66,7 %-a jól szervezettnek tartja, 27,3 % szerint jól szervezett, de elavult.

Pályázat keretében korszerű és új sporteszközöket tudtunk beszerezni az utóbbi egy évben, amelynek reméljük, pozitív hatása lesz a következő felmérésnél.

1. A **szak által szervezett tanulmányutakkal** a hallgatók 2/3-a (66,6 %) teljes mértékben elégedett. Rövid és hosszú távú célunk, hogy ezt a színvonalat megtartsuk, vagy lehetőség szerint még növeljük.
2. A hallgatók jelentős hányada (81,2 %) azt válaszolta, hogy az itt szerzett **szakképesítésükkel szeretnének szakmán belül elhelyezkedni**. Ez pozitív jelzés az intézetünk felé, hogy a továbbiakban is folytatni kell ezt a színvonalas oktatást, a fentebb jelzett problémák mielőbbi megoldásával.

A hallgatói elégedettségmérésben részt vett 33 válaszadó hallgató az aktív státuszú hallgatói létszámnak 25,9 % -a.

Ez nagyon kevés, így ez a felmérés nem adhat reális képet a felvetett kérdésekről.

Ennek több oka is lehet, amit esetleg érdemes lenne figyelembe venni a következő hallgatói felmérés előtt.

Nem tanácsos a tanévkezdés elejére tenni a felmérést, hiszen az új hallgatók nem ismerhetik sem az oktatókat, sem az intézményi feltételeket annyira, hogy hiteles véleményt tudjanak alkotni. A vizsgaidőszakok idején (előtte, utána, közben) pedig elfoglaltságaik és kötelezettségeik miatt minden egyéb feladat érdektelenné válik számukra.

Javasoljuk a felmérés időpontját a 2. félév kezdésére áthelyezni.

Nyíregyháza, 2017. április 27.

|  |  |
| --- | --- |
| ……………………………………… | ……………………………………… |
| Pásztorné dr. Batta Klára | Moravecz Marianna |
| intézetigazgató | minőségirányítási felelős |
| Testnevelés és Sporttudományi Intézet | Testnevelés és Sporttudományi Intézet |